Suchinthana/ta-wikipedia huggingface dataset:
ரொம்பின் மாவட்டம்

ரொம்பின் மாவட்டம் (ஆங்கிலம்: Rompin District; மலாய்: Daerah Rompin; சீனம்: 云冰县; என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் கோலா ரொம்பின். பகாங் மாநிலத்தின் தென்கிழக்கில் அமைந்துள்ளது.

இந்த மாவட்டத்தின் வடக்கில் பெக்கான் மாவட்டம்; கிழக்கில் தென்சீனக் கடல்; மேற்கில் பெரா மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

இந்த மாவட்டம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.

இந்த மாவட்டத்தின் முக்கிய நகரம் கோலா ரொம்பின். மற்ற முக்கியமான நகரம் பண்டார் முவாட்சாம் ஷா. முக்கிய சுற்றுலா தளம் தியோமான் தீவு.

நிர்வாகப் பிரிவுகள்

ரொம்பின் மாவட்டத்தில் 5 முக்கிம்கள் உள்ளன.

 எண்டாவ் - Endau
 கெராத்தோங் - Keratong
 கோலா ரொம்பின் - Kuala Rompin
 பொந்தியான் - Pontian
 தியோமான் தீவு - Tioman Island

மக்கள்தொகையியல்

பின் விவரங்கள் மலேசிய புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் அமைந்துள்ளது.

பின்னணி 

பிரித்தானியர்கள் மலாயாவை ஆட்சி செய்த காலத்தில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே கடல் வழியாகப் பயணிக்கும் வணிகர்கள் இந்த நகரத்திற்கு வந்து சென்றார்கள்.

1952-ஆம் ஆண்டில் பகாங் மாநில அரசாங்கம், ரொம்பின் பகுதியை பெக்கான் மாவட்டத்தின் கீழ் ஒரு தன்னாட்சித் துணை மாவட்டமாக மாற்றியது.

ரொம்பின் துணை மாவட்டம்

அதற்காக ஓர் உதவி மாவட்ட அதிகாரி பதவியும் உருவாக்கப்பட்டது. ஜே.பி. மெல்போர்ட் (J.B. Melford) என்பவர் அந்தப் பதவிக்கு 1952 டிசம்பர் 16-ஆம் தேதி நியமிக்கப்பட்டார்.

1976 ஜூலை 31—ஆம் தேதி, அப்போதைய பகாங் சுல்தான் ஹாஜி அகமத் ஷா அல் முஸ்தாயின் (Sultan Haji Ahmad Shah Al Musta'in Billah), ரொம்பின் துணை மாவட்டத்தை ஒரு முழு மாவட்டமாக மாற்றினார்.

அதன் பின்னர், ரொம்பின் துணை மாவட்டம், பெக்கான் மாவட்டத்தில் இருந்து பிரிக்கப்பட்டது. ரொம்பின் மாவட்டம் பகாங் மாநிலத்தின் ஒன்பதாவது மாவட்டமாக மாறியது.

சுற்றுலா
கோலா ரொம்பின் நகரம், தியோமான் தீவுக்குச் செல்லும் நுழைவாயிலாக அறியப்படுகிறது. கோலா ரொம்பினின் உணவகங்கள் அவற்றின் கடல் உணவுகளுக்கு பிரபலமானவை.

குறிப்பாக ரொம்பின் ஆறு (Sungai Rompin) கரையோரத்தில் பிடிபடும் நன்னீர் இறால் (Freshwater Prawns) மற்றும் நன்னீர் நண்டுகள் (Freshwater Clams); கடல் நண்டுகள் மற்றும் கடல் கணவாய் (Squids) மீன்களுக்குப் பிரபலம்.

போக்குவரத்து

மலேசியக் கூட்டரசு சாலை  இந்த மாவட்டத்தில் உள்ள முக்கியச் சாலையாகும். தெற்கு நோக்கி  ஜொகூர் பாரு வரை செல்கிறது; வடக்கு நோக்கி முதலில் பகாங் அரச தலைநகரான பெக்கான் நகருக்குச் செல்கிறது. பின்னர் கோலா திராங்கானு மற்றும் கோத்தா பாரு நகரங்களைச் சென்று அடைகிறது.

மலேசியக் கூட்டரசு சாலை  இந்த மாவட்டத்தில் மற்றொரு முக்கியமான சாலை. இது கோலா ரொம்பின் அருகே, நெடுஞ்சாலை மலேசியக் கூட்டரசு சாலை  சந்திப்பில் தொடங்கி, புக்கிட் இபாம் நகரில் முடிவு அடைகிறது.

விளக்கம்

விரைவுச்சாலை (ஆங்கிலம்: Expressway; மலாய்: Lebuhraya).

மலேசிய விரைவுச்சாலை (ஆங்கிலம்: Malaysian Expressway; மலாய்: Lebuhraya Malaysia).

நெடுஞ்சாலை (ஆங்கிலம்: Highway; மலாய்: Laluan).

மலேசியக் கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia).

மேற்கோள்

வெளி இணைப்புகள்

 Official website of Rompin District Council

பகாங்
பகாங் மாவட்டங்கள்
போத்தனூர் தபால் நிலையம்

போத்தனூர் தபால் நிலையம்  (Pothanur Thabal Nilayam)  பிரவீன் எழுதி இயக்கிய 2022 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். பிரவீன், அஞ்சலி ராவ் மற்றும் வெங்கட் சுந்தர் ஆகியோர் முக்கிய கதாபாத்திரத்தில் நடித்துள்ளனர். 2022 ஆம் ஆண்டு மே மாதம் 27 ஆம் தேதியன்று திரைப்படம் வெளியிடப்பட்டது.

நடிகர்கள் 
 பிரவீனாக பிரவீன்
 அஞ்சலி ராவ்
 வெங்கட் சுந்தர்
 ஜெகன் கிரிஷ்
 சீதாராமன்
 தீனா அங்கமுத்து
 சம்பத் குமார்

கதை 
போத்தனூர் தபால் நிலையத்தில் சுமார் 7 லட்சம் ரூபாய் செலுத்தப்படுகிறது. பணம் அங்கு இருப்பது பாதுகாப்பாக இருக்காது என்றெண்ணி, அந்த பணத்தை தனது வீட்டிற்கு எடுத்துச் செல்கிறார் நாயகன் பிரவீனின் தந்தை. செல்லும் வழியில் அந்த பணத்தை தவறவிட்டுவிடுகிறார். சனிக்கிழமை என்பதால், திங்கட்கிழமை கட்டாயம் 7 லட்சம் ரூபாயை தபால்நிலையத்தில் கொண்டு சேர்க்க வேண்டும் இல்லாவிட்டால் சிறைக்கு செல்லும் நிலை வந்துவிடுமே என்றெண்னி புலம்புகிறார் பிரவீனின் தந்தை. தந்தையை காப்பாற்ற பணத்தை கண்டுபிடிக்க வேண்டும் என்று களத்தில் இறங்குகிறார் பிரவீன். பணம் கண்டுபிடிக்கப்பட்டதா என்பதுதான் மீதிக் கதை.

தயாரிப்பு 
பிரவீன் வெங்கடராமன் 2010 ஆம் ஆண்டின் முற்பகுதியில் போத்தனூர் தபால் நிலையத்தை  எழுதத் தொடங்கினார். 1990 ஆம் ஆண்டுகளை பின்னணியாக வைத்து படம் எடுக்கப்பட்டுள்ளது. 1886  ஆண்டு முதல் செயல்பட்டு வரும் கோயம்புத்தூரில் உள்ள பழமையான மற்றும் முதல் தபால் நிலையமான போத்தனூர் தபால் நிலையம் கதையின் மையமாகும். 

வால்ட் டிசுனி பிக்சர்சு நிறுவனத்தில் தொழில்நுட்ப இயக்குனராக பணிபுரிந்ததன் மூலம் இயங்குபடத்தில் அனுபவம் பெற்ற பிரவீன், சௌந்தர்யா ரஜினிகாந்தின் கோச்சடையான் (2014) படத்தின் தொழில்நுட்ப  இயக்குநராக இருந்தார். 2015 ஆம் ஆண்டு ஆகத்து மாதத்தில் போத்தனூர் தபால் நிலையத்தின் தயாரிப்பு பணி தொடங்கியது, பிரவீன் தனக்கு  உதவ கோயம்புத்தூரைச் சேர்ந்த இளம் குறும்பட தயாரிப்பாளர்களின் தொழில்நுட்பக் குழுவை ஒன்றிணைத்தார். இத்திரைப்படம் பிரவீனின்  சொந்த கலைக்கூடமான  சைக்கிள் சினிமாசின் கீழ் தொடங்கப்பட்டது. திரைப்படம் முடிக்க ஐந்து ஆண்டுகள் ஆனது.  கோயம்புத்தூர் நகர அரங்கில் தபால் அலுவலகம் போல் மாற்றியமைக்கப்பட்ட காட்சிகள் படமாக்கப்பட்டன.  இப்படம் தமிழ்நாடு மற்றும் கேரளா முழுவதும் படமாக்கப்பட்டது. 

2021 நவம்பர் மாதத்தில் பேசன் கலைக்கூடம்  படத்தை வாங்கியது. படத்தை ஒரு முத்தொகுப்பாக உருவாக்கும் நோக்கத்தை அறிவித்தது.

வரவேற்பு 
திரைப்படம் 27 மே 2022 அன்று ஆகா தளத்தில் வெளியிடப்பட்டது. சினிமா எக்சுபிரசு படத்திற்கு எதிர்மறையான விமர்சனத்தை அளித்தது. தி இந்து பத்திரிகையிடம்  நடுநிலையான விமர்சனத்தைப் பெற்றது. 

இதற்கு நேர்மாறாக, இந்தியா கிளிட்சு திரைப்படத்திற்கு நேர்மறையான விமர்சனத்தை அளித்தது.  அதேபோல், நியூசுடுடேயும் படத்திற்கு நேர்மறையான விமர்சனத்தை அளித்துள்ளது.   பிகைண்டு வுட்சு.காம் தளமும் திரைப்படத்தைப் பாராட்டியது.

மேற்கோள்கள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2022 தமிழ்த் திரைப்படங்கள்
மதுகர் யசுவந்த்ராவ் குக்டே

மதுகர் யசுவந்த்ராவ் குக்டே (Madhukar Kukde) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 2018-19 முதல், இந்தியாவின் பண்டாரா-கோண்டியா மக்களவைத் தொகுதியைப் பிரதிநிதித்துவப்படுத்துகிறார். இவர் தேசியவாத காங்கிரசு கட்சியின் உறுப்பினராக வெற்றி பெற்றார். இதற்கு முன்னர் இவர் மூன்று முறை (1995 முதல் 2009 வரை) மகாராட்டிரா சட்டமன்றத்தில் தும்சார் சட்டமன்றத் தொகுதி சட்டமன்ற உறுப்பினராக இருந்தார். இக்காலத்தில் இவர் பாரதிய ஜனதா கட்சியின் உறுப்பினராக இருந்தார்.

மேற்கோள்கள் 

மகாராட்டிர சட்டமன்ற உறுப்பினர்கள்
வாழும் நபர்கள்
செகாட் தீவு

செகாட் தீவு (மலாய்: Pulau Jehat; ஆங்கிலம்: Pulo Jehat; ஜாவி: ڤولو جيهت) என்பது மலேசியா, பகாங் மாநிலத்தில், ரொம்பின் மாவட்டத்தில் ஜொகூர் நீரிணையில் அமைந்து உள்ள ஒரு தீவு.

செகாட் தீவு எனும் பெயருக்கு பொல்லாத தீவு (Wicked Island) என்று பொருள். தியோமான் தீவிற்கு தெற்கே அமைந்துள்ளது.

சதுப்புநிலக் காட்டு கருங்காந்தள் (Heritiera littoralis) தாவரம் இந்தத் தீவில் காணப்படுகிறது.

பொது

1938-ஆம் ஆண்டில், ஜொகூர் நீரிணையைப் பாதுகாப்பதற்காகப் பிரித்தானியர்கள் , செகாட் தீவில் மூன்று ஆயுதக் கிடங்குகளை உருவாக்கினார்கள். இரண்டாம் உலகப் போரில் ஜப்பானிய மிட்சுபிசி ரக விமானம் (Mitsubishi A6M Zero) அந்தக் கிடங்குகளை அழிக்க முயன்றதாகவும்; ஆனாலும் கடலில் விழுந்து நொறுங்கியதாகவும் கூறப்படுகிறது.

போரின் முடிவில் அந்தக் கிடங்குகள் கைவிடப்பட்டன. தற்போது தீவு காலியாக உள்ளது.

மலாய்ப் புராணக் கதைகளில், இந்தத் தீவு மேரா (Merah) என்ற மந்திரவாதியின் ஓய்வெடுக்கும் இடமாகச் சொல்லப் படுகிறது. இந்தத் தீவு பவளப் பாறைகளுக்குப் புகழ் பெற்றது. கடலுக்கடியில் சில குகைகளும் உள்ளன.

மேற்கோள்கள்

வெளி இணைப்புகள்
 

மலேசியாவின் தீவுகள்‎
பகாங்
மலாக்கா தீவு

மலாக்கா தீவு (மலாய்: Pulau Melaka; ஆங்கிலம்: Malacca Island) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. இது மனிதர்களால் உருவாக்கப்பட்ட தீவாகும்.

மலேசியாவின் தாலாம் நிறுவனத்தின் (Talam Corporation Berhad) துணை நிறுவனமான புலாவ் கெம்பார் (Pulau Kembar Sdn Bhd.) நிறுவனத்தால் மேற்கொள்ளப்பட்ட மாநகர் இருதீவுகள் மையம் (Twin Island City Centre) எனும் திட்டத்தின் ஒரு பகுதியாகும்.

பொது

இந்த நீர்முனை மேம்பாட்டுத் திட்டமானது இரண்டு தீவுகளை மீட்டு எடுப்பதை உள்ளடக்கியது. மலாக்கா நகரின் கடற்கரையில் இருந்து சுமார் 0.5 கி.மீ. தொலைவில் 40 எக்டேர் மற்றும் 50 எக்டேர் பரப்பளவில் உள்ளது. 2002-ஆம் ஆண்டில் கட்டுமானப் பணிகள் நிறைவு பெற்றன.

தீவின் தெற்கு கரையில் ஒரு பள்ளிவாசல்; கலங்கரை விளக்கம் போன்ற கோபுரத்துடன், கடலுக்கு மேலே நெடுவரிசையில் கட்டப்பட்டு உள்ளது. இதற்கு மலாக்கா நீரிணை பள்ளிவாசல் (Malacca Straits Mosque) என்று பெயர் வைக்கப்பட்டு உள்ளது.

மேற்கோள்கள்

மேலும் காண்க
 புலாவ் பெசார் தீவு

மலேசியாவின் தீவுகள்‎
மலாக்கா தீவுகள்
மலாக்காவில் உள்ள சுற்றுலா இடங்கள்
கோனட் தீவு

கோனட் தீவு (மலாய்: Pulau Konet; ஆங்கிலம்: Konet Island) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. 

அலோர் காஜா மாவட்டத்தைச் சேர்ந்த கோலா சுங்கை பாருவில் (Kuala Sungai Baru) உள்ள தெலுக் கோங் (Telok Gong) கடற்கரையில் இருந்து 100 மீட்டர் தொலைவில் அமைந்துள்ளது.

பொது

கோலா சுங்கை பாரு ஒரு மீன்பிடி கிராமமாகும். மலாக்கா மாநகரில் இருந்து 15 கி.மீ. தொலைவில், கோலா லிங்கி மற்றும் பெங்காலான் பாலாக் (Pengkalan Balak) எனும் இடங்களுக்கு நடுவில் உள்ளது.

இந்தத் தீவு ஒரு கடல்மேல் நடைபாதை மூலமாக பிரதான நிலப்பகுதியுடன் இணைக்கப்பட்டு உள்ளது. கடல்பெருக்கு இல்லாத காலங்களில் இந்தத் தீவிற்கு நடந்தே செல்ல முடியும்.

கோனட் தீவு, ஓராங் பூனியான் (Orang bunian) என்று அழைக்கப்படும் குட்டிச் சாத்தான்களின் வீடு என்றும் நம்பப் படுகிறது.

மேற்கோள்கள்

மேலும் காண்க
 புலாவ் பெசார், மலாக்கா
 மலாக்கா தீவு

மலேசியாவின் தீவுகள்‎
மலாக்கா தீவுகள்
மலாக்காவில் உள்ள சுற்றுலா இடங்கள்
உண்டான் தீவு கலங்கரை விளக்கம்

உண்டான் தீவு கலங்கரை விளக்கம் (மலாய்: Rumah Api Pulau Undan; ஆங்கிலம்: Undan Island Lighthouse) என்பது மலேசியா, மலாக்கா மாநிலத்தில் மலாக்கா நீரிணையில் அமைந்துள்ள ஒரு கலங்கரை விளக்கம். மலாக்கா கடற்கரையில் இருந்து 25 கி.மீ. தொலைவில் மக்கள் வசிக்காத தீவில் உள்ளது.

இந்த தீவு மலாக்கா மாநிலத்திற்குச் சொந்தமானது. இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. ஆனால் எப்போதும் ஒரு கலங்கரை விளக்கக் காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள்.

வரலாறு
இந்தக் கலங்கரை விளக்கம், 1879-ஆம் ஆண்டு, இங்கிலாந்து, பர்மிங்காம் சான்ஸ் பிரதர்ஸ் (Chance Brothers and Company) எனும் நிறுவனத்தால் வடிவம் அமைக்கப்பட்டது. 1880-ஆம் ஆண்டில் கட்டி முடிக்கப்பட்டது.

மலாக்கா நீரிணை வழியாகப் பயணிக்கும் கப்பல்களுக்கு ஒரு கலங்கரை விளக்கமாக இருந்தது. இந்தக் கலங்கரை விளக்கம் எண்கோணத்திலும்; மற்றும் உருளை வடிவத்திலும் உள்ளது.

கூழைக்கடா கடல் பறவை

உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடற்கொள்ளையர்களின் மையமாக அறியப்படுகிறது.

உண்டான் தீவு என்ற பெயர் ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது.

மேற்கோள்கள்

மேலும் காண்க

 புலாவ் பெசார் தீவு
 மலாக்கா தீவு
 கோனட் தீவு

மலாக்காவின் கட்டிடங்களும் கட்டமைப்புகளும்
மலேசியாவில் உள்ள கலங்கரை விளக்கங்கள்
மலேசியாவின் தீவுகள்‎
மணியன் (இதழாளர்)

மணியன் என்பவர் தமிழ்நாட்டைச் சேர்ந்த இதழாளர் ஆவார். வேங்கடசுப்பிரமணியன் என்ற இயற்பெயரை உடைய இவர் ஆனந்த விகடன் இதழில் தலைமை உதவியாசிரியராகப் பணியாற்றியவர்.   அவ்விதழில் இதயம் பேசுகிறது என்ற தலைப்பில் தனது பயணக்கட்டுரைகளை எழுதினார். பின்னர் இதயம் பேசுகிறது என்ற அப்பெயரிலேயே கிழமை இதழ் ஒன்றை 1979ஆம் ஆண்டில் தொடங்கினார்.

புதினங்கள்
மணியன் ஆனந்தவிகடன், இதயம் பேசுகிறது ஆகிய இதழ்களில் தொடர்கதைகள் பலவற்றை எழுதினார். அவற்றுள் சில:
 ஆண்மனம், 1984, இதயம் பேசுகிறது இதழில் வெளிவந்த தொடர் - 53 அத்தியாயங்கள்
 ஆசை வெட்கமறியும்...
 இதயச்சுரங்கம்
 இதயவீணை
 இலவுகாத்த கிளி (நடிகை சந்திரகாந்தாவின் சிவகாமி கலை மன்றத்தாரால் நாடகமாக நடிக்கப்பட்டது)
 உண்மைசொல்ல வேண்டும்
 உன்னை ஒன்று கேட்பேன்
 என்றும் உன்னுடைய
 என்னைப்பாடச் சொன்னால்
 என்ன பாடத்தோன்றும்?
 என்ன சுகம்? என்ன சுகம்?
 காதலித்தால் போதுமா? (முதல் தொடர்கதை); 1962 ஆனந்தவிகடன்
 சுஜாதா
 தேன்சிந்தும் மலர்
 நினைவு நிலைக்கட்டும் (இதயமலர் என்ற பெயரில் திரைப்படமானது)
 நீரோடை; 1990
 நெஞ்சோடு நெஞ்சம்; மு.பதிப்பு 1973 மார்ச்சு 3, இ.பதிப்பு 1980; சென்னை, பழனியப்பா பிரதர்சு; பக்.xii+292.
 மோகம் முப்பது வருஷம்
 லவ் பேர்ட்ஸ் (குமாரி பிரேமலதா என்னும் பெயரில் எழுதினார்)
 வாழ்த்தும் நெஞ்சங்கள்

திரைப்படங்கள்
மணியன் வித்துவான் வே. லட்சுமணனுடன் இணைந்து உதயம் புரொடக்சன்சு என்ற பெயரில் திரைப்படங்களைத் தயாரித்தனர். அவற்றுள சில: 
 இதய வீணை 1972; உதயம் புரொடக்சன்சு. 
 இலவு காத்த கிளி; உதயம் புரொடக்சன்சு.
 இதயமலர்; 1976; உதயம் புரொடக்சன்சு.
 சிரித்து வாழ வேண்டும்; 1974; உதயம் புரொடக்சன்சு.
 பல்லாண்டு வாழ்க; 1975; உதயம் புரொடக்சன்சு.
 மோகம் முப்பது வருஷம் 1976; சொர்ணாம்பிகா புரொடக்சன்சு.

பயணக்கதைகள்
மணியன் முதன்முறையாக அமெரிக்க ஐக்கிய நாட்டின் அழைப்பின்பேரில் 1966ஆம் ஆண்டில் இங்கு சென்றார். அப்பயண அனுபவத்தை ஆனந்த விகடன் இதழில் 'இதயம் பேசுகிறது' என்ற பெயரில் தொடராக வெளிவந்தது.  அதன் பின்னர் அவர் வெவ்வேறு நாடுகளுக்குச் சென்றார். அவற்றைப்பற்றி வரிசையாக 'இதயம் பேசுகிறது' என்ற பெயரிலேயே தொடர்கள் எழுதினார்.  அவை நூல்களாக வெளிவந்தன.
 இதயம் பேசுகிறது (அமெரிக்கா, பிரிட்டன் பயணக்கதை), முதல் பதிப்பு 1968 ஆகத்து. பக்கங்கள் 336; வாசன் என்டர்பிரைஸஸ் வெளியீடு
 இதயம் பேசுகிறது II சப்பானிய பயணக்கதை, முதற்பதிப்பு 1972; பக்கங்கள் 168; வாசன் என்டர்பிரைஸஸ் வெளியீடு
 இதயம் பேசுகிறது IIஅ சிங்கப்பூர், மலேசியா, ஆசுதிரேலியா பயணக்கதை
 இதயம் பேசுகிறது III ஐரோப்பிய பயணக்கதை
 இதயம் பேசுகிறது IV உருசிய பயணக்கதை
 இதயம் பேசுகிறது V ஆப்ரிக்க பயணக்கதை
 இதயம் பேசுகிறது VI வியட்நாம் பயணக்கதை
 இதயம் பேசுகிறது VII மேற்கு ஆப்ரிக்க பயணக்கதை
 இதயம் பேசுகிறது VIII இந்தோனேசிய பயணக்கதை; 1976 மே; ஆனந்தவிகடன், சென்னை.
 இதயம் பேசுகிறது IX தென்னமெரிக்க பயணக்கதை
 இதயம் பேசுகிறது X மெக்சிகோ பயணக்கதை
 இதயம் பேசுகிறது XI இலங்கைப் பயணக்கதை; 1979 ஏப்ரல்; மணியன் பதிப்பகம், 7, அனுமந்தராவ் சாலை, பாலாசி நகர், சென்னை 14; பக்.120.
 இதயம் பேசுகிறது XII
 இதயம் பேசுகிறது XIII
 இதயம் பேசுகிறது XIV
 இதயம் பேசுகிறது XV நேப்பாளப் பயணக்கதை

இதழ்கள்
மணியன் பல்வேறு இதழ்களை வெளியிட்டார். அவற்றுள் சில:
 இதயம் பேசுகிறது 
 ஞானபூமி: இந்துமதம் பற்றிய மாத இதழ். 1985இல் வெளிவந்தது.
 இதயம் சிறுகதை களஞ்சியம்: தாமரைமணாளனை ஆசிரியராகவும் மணியனை வெளியிடுபவராகவும் பதிப்பாசிரியராகவுங்கொண்டு 1985-86ஆம் ஆண்டில் வெளிவந்த மாதஇதழ்.
 பாலசோதிடம்
 மணியன் மாத இதழ்
 மயன்

சான்றடைவு

தமிழக எழுத்தாளர்கள்
தமிழக ஊடகவியலாளர்கள்
காசுலெத்னெர் குச்சி பூச்சி

பைலியம் காசுலெத்னேரி (Phylium hausleithneri), அல்லது காசுலெத்னெர் குச்சி பூச்சி, பைலியம் பேரினத்தினைச் சேர்ந்த பூச்சியாகும். இது தீபகற்ப மலேசியா, மற்றும் இலங்கையில் காணப்படுகிறது. இது நிலவாழ் பூச்சி ஆகும்.

மேற்கோள்கள் 

குச்சிப்பூச்சிகள்
கோத்ரி ஆறு, சத்தீசுகர்

கோத்ரி ஆறு (Kotri River) என்பது பரல்கோட் ஆறு என்றும் அழைக்கப்படுகிறது. இது இந்தியாவில் சத்தீசுகர் மற்றும் மகாராட்டிராவின் கட்சிரோலி மாவட்டம் வழியாகப் பாய்ந்து செல்லும் இந்திராவதி ஆற்றின் துணை ஆறாகும்.

இது மேற்குத் தொடர்ச்சி மலையில் பசுதாரில் உருவாகிறது. இது பாம்ரகட் அருகே இந்திராவதி ஆற்றினைச் சந்திக்கும் வரை தெற்கே நோக்கிப் பாய்கிறது.

மேற்கோள்கள் 

கட்சிரோலி மாவட்டம்
மகாராட்டிர ஆறுகள்
பீட்டர் சிங்கர்

பீட்டர் ஆல்பர்ட் டேவிட் சிங்கர், ஏசி () (பிறப்பு: ஜூலை 6, 1946) ஒரு ஆஸ்திரேலிய தார்மீக மெய்யியலாளர் ஆவார். தற்போது பிரின்ஸ்டன் பல்கலைக்கழகத்தில் உயிர்சார் நெறியியல் துறையில் ஐரா டபுள்யூ. டிகாம்ப் பேராசிரியராக உள்ளார். பயனெறிமுறைக் கோட்பாடுகளில் நிபுணத்துவம் பெற்றவரான சிங்கர், மதச்சார்பற்ற, பயனெறிமுறைக் கோட்பாட்டுக் கண்ணோட்டத்தில் நெறிமுறை சிக்கல்களை அணுகுபவர். அவர் குறிப்பாக நனிசைவ வாழ்க்கை முறையை ஆதரிக்கும் அனிமல் லிபரேஷன் (விலங்கு விடுதலை) என்ற தனது 1975-ம் ஆண்டு புத்தகத்திற்காக பெரிதாக அறியப்படுகிறார். மேலும் "ஃபாமின், அஃப்ளுயன்ஸ், அண்டு மொராலிடி" ("பஞ்சம், செல்வம் மற்றும் ஒழுக்கம்") என்ற தனது கட்டுரையில் உலக அளவில் ஏழைகளுக்கு நன்கொடை வழங்கி உதவ வலியுறுத்துகிறார். தனது வாழ்க்கையின் பெரும்பகுதியை ஒரு விருப்பத் தேர்வு பயனெறிமுறைக் கோட்பாட்டாளராக (preference utilitarian) இருந்ததாகக் குறிப்பிடும் அவர், தற்போது ஒரு ஹெடோனிஸ்டிக் பயனெறிமுறைக் கோட்பாட்டாளராக மாறிவிட்டதாக கடர்சினா டி லாசரி-ராடெக் என்பவரோடு இணைந்து எழுதிய தி பாயின்ட் ஆவ் வியூ ஆவ் தி யுனிவர்ஸ் என்ற 2014-ம் ஆண்டு நூலில் கூறியுள்ளார்.

இரண்டு சந்தர்ப்பங்களில், சிங்கர் மோனாஷ் பல்கலைக்கழகத்தில் மெய்யியல் துறையின் தலைவராக பணியாற்றினார். அங்கு அவர் மனித உயிர்சார் நெறியியல் மையத்தை நிறுவினார். 1996-ல் அவர் ஆஸ்திரேலிய செனட்டின் பசுமைக் கட்சி வேட்பாளராக போட்டியிட்டுத் தோல்வியுற்றார். 2004-ம் ஆண்டில், சிங்கர் ஆஸ்திரேலிய மனிதநேய சங்கங்களின் கவுன்சிலால் ஆண்டின் ஆஸ்திரேலிய மனிதநேயவாதியாக அங்கீகரிக்கப்பட்டார். 2005-ம் ஆண்டில், தி சிட்னி மார்னிங் ஹெரால்ட் நாளிதழ் அவரை ஆஸ்திரேலியாவின் பத்து செல்வாக்கு மிக்க பொது மேதைகளின் பட்டியலில் சேர்த்தது. சிங்கர் "அனிமல்ஸ் ஆஸ்திரேலியா"வின் இணை நிறுவனரும் "தி லைஃப் யூ கேன் சேவ்" அமைப்பின் நிறுவனரும் ஆவார்.

இவற்றையும் பார்க்க 
 விலங்குரிமை
 நனிசைவம்

மேற்கோள் தரவுகள்

வெளியிணைப்புகள் 

 
 Column archive at Project Syndicate
 
 
 An in-depth autobiographical interview with Singer
Peter Singer, biographical profile, including quotes and further resources, at Utilitarianism.net.

ஆஸ்திரேலிய மெய்யியலாளர்கள்
விலங்குரிமை அறிஞர்கள்
வாழும் நபர்கள்
1946 பிறப்புகள்
நனிசைவ ஆர்வலர்கள்
ரிச்சர்ட் டி. ரைடர்

ரிச்சர்ட் ஹூட் ஜாக் டட்லி ரைடர் () (பிறப்பு: ஜூலை 3, 1940) ஒரு ஆங்கில எழுத்தாளரும், உளவியலாளரும், விலங்குரிமை அறிஞருமாவார்.

ரைடர் 1970களில் ஆக்ஸ்போர்டு பல்கலைக்கழகத்தை மையமாகக் கொண்டு விலங்குகளின் பயன்பாடு, குறிப்பாக விலங்குப்பண்ணை விவசாயம் மற்றும் விலங்கு ஆராய்ச்சி ஆகியவற்றிற்கு எதிராகக் குரல் கொடுத்த மேதைகளின் குழுவான ஆக்ஸ்போர்டு குழுமத்தின் உறுப்பினராக அறியப்படுகிறார். அந்த சமயத்தில் ரைடர் ஆக்ஸ்போர்டில் உள்ள வார்ன்ஃபோர்ட் மருத்துவமனையில் மருத்துவ உளவியலாளராக பணிபுரிந்து வந்தார். மேலும் அவரே ஐக்கிய இராச்சியம் மற்றும் அமெரிக்காவில் விலங்கு ஆராய்ச்சிகளில் ஈடுபட்டிருந்தார்.

1970-ம் ஆண்டில், மனிதர்களுக்குக் கிடைக்கும் பாதுகாப்புகளிலிருந்து மனிதரல்லா விலங்குகள் விலக்கி வைக்கப்பட்டிருப்பதைக் குறிக்கும் "விலங்கினவாதம்" என்ற சொல்லை முதன்முதலில் ரைடர் உருவாக்கினார். 1977-ல் அவர் ஆர்.எஸ்.பி.சி.ஏ. (RSPCA) கவுன்சிலின் தலைவராக ஆனார். 1979 வரை அதில் பணியாற்றிய அவர் ஆகஸ்ட் 1977-ல் கேம்பிரிட்ஜில் உள்ள டிரினிட்டி கல்லூரியில் முதன்முறையாகக் கல்வித்துறை சார்ந்த விலங்குரிமை மாநாடு ஒன்றை நடத்த பெரிதும் உதவியாக இருந்தார். இந்த மாநாட்டில் 150 பேர் கையொப்பமிட்ட "விலங்கினவாதத்திற்கு எதிரான பிரகடனம்" ஒன்று தயாரிக்கப்பட்டது.

1970 மற்றும் 2010 ஆண்டுகளுக்கு இடையே இங்கிலாந்து மற்றும் ஐரோப்பிய ஒன்றியத்தில் சட்டபூர்வ விலங்குப் பாதுகாப்பு சீர்திருத்தங்களை நடைமுறைப்படுத்த ரைடர் உதவினார். ரைடர் விலங்கு ஆராய்ச்சி, விலங்குரிமை, அரசியல்சார் நெறிமுறைகள் பற்றிய பல புத்தகங்களை எழுதியுள்ளார். இவற்றில் விக்டிம்ஸ் ஆஃப் சயின்ஸ் (1975), அனிமல் ரெவல்யூஷன் (1989), பெய்னிசம்: எ மாடர்ன் மோராலிட்டி (2001) ஆகியவை குறிப்பிடத்தக்கவை. 2020 முதல் ரைடர் ஆர்.எஸ்.பி.சி.ஏ. அமைப்பின் தலைவராக உள்ளார்.

இவற்றையும் பார்க்க 
 விலங்குரிமை
 நனிசைவம்

மேற்கோள் தரவுகள்

வெளியிணைப்புகள்

 
 
 Selection of writings by Ryder on animal rights

பிரித்தானிய மெய்யியலாளர்கள்
ஆங்கிலேய எழுத்தாளர்கள்
பிரித்தானிய உளவியலாளர்கள்
விலங்குரிமை அறிஞர்கள்
1940 பிறப்புகள்
நனிசைவ ஆர்வலர்கள்
அசிசு குரேசி

அசிசு குரேசி (Aziz Qureshi, 24 ஏப்ரல் 1941 – 1 மார்ச் 2024) என்பவர் இந்திய அரசியல்வாதியும் மூத்த இந்தியத் தேசிய காங்கிரஸ் தலைவரும் ஆவார்.

இவர் முன்பு மிசோரம் மாநிலத்தின் 15வது ஆளுநராகப் பணியாற்றியவர். உத்தரகாண்டம் மாநில ஆளுநராகவும் பணியாற்றிய இவர், உத்தரப் பிரதேச ஆளுநராகவும் நியமிக்கப்பட்டார். இவர் 24 சனவரி 2020 அன்று மத்தியப் பிரதேச அரசாங்கத்தால் மத்தியப் பிரதேச உருது அகாதமியின் தலைவராக நியமிக்கப்பட்டார்.

1973-ல் இவர் மத்தியப் பிரதேசத்தில் அமைச்சராகப் பணியாற்றினார். பின்னர் 1984-ல் சத்னா (மத்தியப் பிரதேசம்) தொகுதியிலிருந்து மக்களவைக்குத் தேர்ந்தெடுக்கப்பட்டார்.

01 மார்ச் 2024 அன்று அஜீஸ் குரேஷி நீண்டகாலமாக நோய்வாய்ப்பட்டு வெள்ளிக்கிழமை இங்குள்ள மருத்துவமனையில் காலமானார்.

மேற்கோள்கள் 

|-

|-

|-

உத்தரப் பிரதேச ஆளுநர்கள்
8வது மக்களவை உறுப்பினர்கள்
இந்திய முஸ்லிம்கள்
2024 இறப்புகள்
1941 பிறப்புகள்
மிசோரம் ஆளுநர்கள்
கேரி பிரான்சியோனி

கேரி லாரன்ஸ் பிரான்சியோனி () (பிறப்பு: மே 1954) சட்டம் மற்றும் மெய்யியல் துறைகளில் நிபுணத்துவம் பெற்ற ஓர் அமெரிக்க கல்வியாளர். இவர் நியூ ஜெர்சியில் உள்ள ரட்கர்ஸ் பல்கலைக்கழகத்தில் சட்டம் மற்றும் மெய்யியல் பேராசிரியராக உள்ளார். மேலும் இவர் ஐக்கிய இராஜ்ஜியத்தின் லிங்கன் பல்கலைக்கழகத்தில் மெய்யியல் துறையில் வருகைப் பேராசிரியராகவும் கிழக்கு ஆங்கிலியா பல்கலைக்கழகத்தில் மெய்யியல் பேராசிரியராகவும் உள்ளார். இவர் விலங்கு நெறியியல் குறித்த ஏராளமான புத்தகங்களையும் கட்டுரைகளையும் எழுதியவர் ஆவார்.

படைப்புகள்
 அன்னா இ. ஷார்ல்டன் உடன் இணையாசிரியராக. Animal Rights: The abolitionist Approach. எக்ஸெம்ப்லா அச்சகம், 2015. 
 Eat Like You Care: An Examination of the Morality of Eating Animals. எக்ஸெம்ப்லா அச்சகம், 2013. .
 ராபர்ட் கார்னர் உடன். The Animal Rights Debate: Abolition or Regulation?. கொலம்பியா பல்கலைக்கழக அச்சகம், 2010. 
 "Animal Welfare and the Moral Value of Nonhuman Animals." Law, Culture and the Humanities 6(1), 2009: 24–36.
 Animals As Persons: Essays on the Abolition of Animal Exploitation. கொலம்பியா பல்கலைக்கழக அச்சகம், 2008. 
 "Taking Sentience Seriously." Journal of Animal Law & Ethics 1, 2006, p. 1.
 "Animal Rights Theory and Utilitarianism: Relative Normative Guidance." Between the Species 3, 2003.
 Introduction to Animal Rights: Your Child or the Dog? பிலடெல்பியா: டெம்பிள் பல்கலைக்கழக அச்சகம், 2000. 
 Rain Without Thunder: The Ideology of the Animal Rights Movement. பிலடெல்பியா: டெம்பிள் பல்கலைக்கழக அச்சகம், 1996. . Reprinted 2007 with corrections. 
 Animals, Property and the Law. பிலடெல்பியா: டெம்பிள் பல்கலைக்கழக அச்சகம், 1995, 
 "Personhood, Property and Legal Competence, in Paola Cavalieri & Peter Singer (eds.), The Great Ape Project. நியூயார்க்கு: செயின்ட் மார்டின்ஸ் கிரிபின், 1993, pp. 248–257.
 அன்னா இ. ஷார்ல்டன் உடன். Vivisection and Dissection in the Classroom: A Guide to Conscientious Objection. ஜென்கின்டவுன், பென்சில்வேனியா: American Anti-Vivisection Society, 1992.
 அன்னா இ. ஷார்ல்டன் உடன். Advocate for Animals! An Abolitionist Vegan Handbook. எக்ஸெம்ப்லா அச்சகம், 2017. 
Why Veganism Matters: The Moral Value of Animals. நியூயார்க்கு: கொலம்பியா பல்கலைக்கழக அச்சகம், 2020.

இவற்றையும் பார்க்க
 விலங்குரிமை
 நனிசைவம்

மேற்கோள் தரவுகள்

வெளியிணைப்புகள்

 AbolitionistApproach.com
 HowDoIGoVegan.com
 Professor Francione's materials in French
 in Portuguese
  
Francione, Gary. "Ahimsa and Veganism", Jain Digest, Winter 2009.
 Video of Francione speaking about veganism, 2009
 , Animal Rights National Conference, 2013.
VIDEO: Chris Hedges Explores Veganism as a Moral Choice With Activist Gary Francione. January 20, 2016.

அமெரிக்க மெய்யியலாளர்கள்
விலங்குரிமை அறிஞர்கள்
1954 பிறப்புகள்
நனிசைவ ஆர்வலர்கள்
மு. க. இசுடாலின் அமைச்சரவை

மு. க. ஸ்டாலின் அமைச்சரவை (M. K. Stalin ministry) என்பது 2021 தமிழ்நாடு சட்டப் பேரவைத் தேர்தலில் திமுக வெற்றி பெற்ற பிறகு அமைக்கப்பட்டது ஆகும். இந்த அமைச்சரவை திராவிட முன்னேற்றக் கழகத்தின் தலைவர் மு.க.ஸ்டாலின் தலைமையில் 7 மே 2021 அன்று பதவியேற்றது. இந்த அமைச்சரவையில் மொத்தம் 34 அமைச்சர்கள் பதவியேற்றனர். அமைச்சர்களாகப் பதவியேற்றவர்களில் முந்தைய அரசாங்கத்தில் அமைச்சராக இடம்பெற்றிருந்த 15 பேர் அமைச்சர்களாக இருந்தனர். தமிழகத்தின் 21வது முதல்வராக, 8வது நபராக மு. க. ஸ்டாலின் பதவியேற்றார்.

சேப்பாக்கம்-திருவல்லிக்கேணி தொகுதி சட்டமன்ற உறுப்பினரான உதயநிதி ஸ்டாலின் 14, டிசம்பர் 2022 அன்று அமைச்சராகப் பதவியேற்றார். அத்துடன் 10 அமைச்சர்களின் துறைகள் மாற்றப்பட்டன.

அமைச்சரவை

அமைச்சரவை மாற்றம் 
29 மார்ச் 2022
{| class="wikitable sortable" style="text-align:center;"
! வரிசை எண்
! அமைச்சர் பெயர்
! தற்போதைய பொறுப்பு 
! முன்மொழியப்பட்ட பொறுப்பு 
|-
|1.
|இராஜ கண்ணப்பன்
|
போக்குவரத்து 
நாட்டுடமையாக்கப்பட்ட போக்குவரத்து மற்றும் இயக்கூர்தி சட்டம்
|
பிற்படுத்தப்பட்டோர் நலன் 
மிகவும் பிற்படுத்தப்பட்டோர் நலன்  
சீர்மரபினர் நலன்  
|-
|2.
|சா. சி. சிவசங்கர்
|
பிற்படுத்தப்பட்டோர் நலன் 
மிகவும் பிற்படுத்தப்பட்டோர் நலன்  
சீர்மரபினர் நலன் 
|
போக்குவரத்து 
நாட்டுடமையாக்கப்பட்ட போக்குவரத்து மற்றும் இயக்கூர்தி சட்டம்

பணிகள் 
சூன் 2021-ல், முதல்வர் ஸ்டாலின், முந்தைய அரசாங்கம் தாக்கல் செய்த வழக்குகளை சட்ட அமைச்சகம் மறுபரிசீலனை செய்யும் என்று அறிவித்தார். மத்திய அரசின் குடியுரிமை திருத்தச் சட்டம், மீத்தேன் எடுப்பு, நியூட்ரினோ திட்டம், கூடங்குளம் அணுமின் நிலையம், சென்னை - சேலம் விரைவுச் சாலைத் திட்டம் ஆகிய 3 விவசாயச் சட்டங்களை ரத்து செய்யக் கோரி பத்திரிகைகள் மற்றும் போராட்டக்காரர்கள் மீதான வழக்குகளை ஸ்டாலின் தலைமையிலான தமிழக அரசு திரும்பப்பெற்றது.

மேற்கோள்கள் 

தமிழ்நாடு அமைச்சரவைகள்
தமிழ்நாடு அரசு
தமிழ்நாட்டு வரலாறு (1947- தற்போதுவரை)
திராவிட முன்னேற்றக் கழகம்
இண்டியம் ஆர்சினைடு ஆண்டிமோணைடு பாசுபைடு

இண்டியம் ஆர்சினைடு ஆண்டிமோனைடு பாசுபைடு (Indium arsenide antimonide phosphide) என்பது InAsSbP என்ற மூலக்கூற்று வாய்ப்பாடால் விவரிக்கப்படும் ஒரு குறைக்கடத்தி வேதிப்பொருளாகும். 

InAsSbP குறைக்கடத்தி சீரொளி கட்டமைப்புகளுக்கான தடுப்பு அடுக்குகளாகப் பயன்படுத்தப்படுகிறது.

InAsSbP அடுக்குகளை இண்டியம் ஆர்சனைடு, காலியம் ஆண்டிமோனைடு மற்றும் பிற பொருட்களின் மீது பல்லின நோக்குநிலையில் தூண்டப்பட்ட படிகவளர்ச்சி மூலம் வளர்க்கலாம்.  இவ்வுலோகக் கலவையின் அதிர்வு பண்புகள் இராமன் நிறமாலையியல் மூலம் ஆராயப்பட்டது. ஒளி மின்னணுவியல், இயந்திரவியல் பண்புகள், ஒலி அல்லது அதிர்வு ஆற்றலின் குவாண்டப் பண்புகள் மீதான அழுத்தத்தின் விளைவை ஆய்வு செய்யும் கோட்பாடுகளுக்கு இவ்வுலோகக் கலவை பயன்படுகிறது.

இவற்றையும் காண்க 
 அலுமினியம் காலியம் இண்டியம் பாசுப்பைடு
 காலியம் இண்டியம் ஆர்சனைடு ஆண்டிமோணைடு பாசுபைடு

மேற்கோள்கள் 

இண்டியம் சேர்மங்கள்
ஆர்சினைடுகள்
ஆண்டிமோணைடுகள்
பாசுபைடுகள்
கரோல் ஆடம்ஸ்

கரோல் ஜே. ஆடம்ஸ் (ஆங்கிலம்: Carol J. Adams) (பிறப்பு: 1951) ஒரு அமெரிக்க எழுத்தாளரும், பெண்ணியவாதியும், விலங்குரிமை ஆர்வலரும் ஆவார். இவர் தி செக்சுவல் பாலிடிக்ஸ் ஆஃப் மீட்: எ ஃபெமினிஸ்ட்-வெஜிடேரியன் கிரிட்டிகல் தியரி (1990), தி போர்னோகிராபி ஆஃப் மீட் (2004) உட்பட பல புத்தகங்களை எழுதியவர். இவற்றில் குறிப்பாக பெண்களை ஒடுக்குவதற்கும் விலங்குகளை ஒடுக்குவதற்கும் இடையே உள்ள தொடர்புகளை இவர் விளக்குகிறார். 2011-ல் விலங்குரிமை புகழ்க் கூடத்தில் ஆடம்ஸ் சேர்க்கப்பட்டார்.

இவற்றையும் பார்க்க 
 நனிசைவம்

மேற்கோள் தரவுகள்

மேலும் படிக்க 

Carol J. Adams' homepage
Carol Adams The Pornography of Meat

"Ecofeminism and the Eating of Animals" Hypatia, No. 6, spring 1991, pp. 134–137.
 Abstract.
 
 

Song on Consolidated's album Friendly Fa$cism (MP3)
Menaker, Daniel (2005-01-02) An Alt-Cabaret Diva, The New York Times. (Restricted access.) "Paralleling the elided relationship between metaphor and referent is the unacknowledged role of fragmentation in eating flesh", from The Sexual Politics of Meat p. 60  
George, Lianne (2008-03-06) 'Go Veg! Get girls!'  
The war on compassion
MikeyPod podcast interview with Carol J. Adams

அமெரிக்க மெய்யியலாளர்கள்
அமெரிக்க எழுத்தாளர்கள்
பெண்ணியவாதிகள்
விலங்குரிமை அறிஞர்கள்
1951 பிறப்புகள்
நனிசைவ ஆர்வலர்கள்
லுன் பாவாங் மக்கள்

லுன் பாவாங் மக்கள் அல்லது துருசான் மூருட் மக்கள் (ஆங்கிலம்: Lun Bawang;  Trusan Murut; Southern Murut; மலாய்: Lun Bawang; Lundayeh; Murut kolor; Murut Sipitang; சீனம்: 伦巴旺族) என்பவர்கள் தென்கிழக்கு ஆசியாவின் போர்னியோ தீவில் காணப்படும் ஓர் இனக்குழு ஆகும்.

சபா மாநிலத்தின் (உட்பகுதி பிரிவு); சரவாக் மாநிலத்தின் (லிம்பாங் பிரிவு); வடக்கு கலிமந்தான்; மெந்தாராங் தேசியப் பூங்கா (Kayan Mentarang National Park); மற்றும் லோங் பாவான் (Long Bawan); புரூணை நாட்டின் தெம்புரோங் மாவட்டம் ஆகிய பகுதிகளில் காணப்படும் ஓர் இனப் பிரிவு மக்களாகும்.

பொது

மலேசிய மாநிலமான சரவாக்கில், லுன் பாவாங் இனத்தவர் ("மூருட்" எனும் பிரிவின் கீழ்) சரவாக் அரசியலமைப்பால் (Constitution of Sarawak) அதிகாரப்பூர்வமாக அங்கீகரிக்கப்பட்டு உள்ளனர். ஓராங் உலு (Orang Ulu) மக்கள் பிரிவின் கீழ் வகைப்படுத்தப்பட்டு உள்ளனர்.

சபா மாநிலத்திலும்; கலிமந்தானில் உள்ள கிரேயான் உயர்நிலத்திலும் (Krayan Highland), இவர்கள் "லுண்டாயே" (Lundayeh) அல்லது "லுன் டேயே" (Lun Daye) என்று அழைக்கப் படுகின்றனர்.

புரூணையில், இவர்கள் புரூணையின் 7 பூர்வீக மக்களில் (பழங்குடி மக்கள்) ஒரு பிரிவினராக அடையாளம் காணப்பட்டு உள்ளனர். அங்கு இவர்கள் "மூருட்" என்று அழைக்கப் படுகின்றனர். மற்றும் லின் லோட் (Lun Lod), லுன் பா (Lun Baa), லுன் தானா லூன் (Lun Tana Luun) போன்ற பிற பெயர்களும் உள்ளன.

சொற்பிறப்பியல் 
லுன் பாவாங் என்ற சொல்லுக்கு நாட்டின் மக்கள் அல்லது பூர்வீக மக்கள் என்று பொருள். ஆற்றின் கீழ் அல்லது கடலுக்கு அருகில் வாழும் மக்கள் என்றும் பொருள் உண்டு.

மற்ற பெயர்கள் அவர்களின் நெல் சாகுபடியின் புவியியல் குறிப்பில் இருந்து பெறப் பட்டவை. எடுத்துக்காட்டாக, சதுப்பு நிலங்களில் ஈரமான நெல்லைப் பயிரிடுபவர்களுக்கு லுன் பா (Lun Baa) என்று பெயர். உலர் நெல்லைப் பயிரிடுபவர்களுக்கு லுன் தானா லூன் (Lun Tana' Luun) என்று பெயர்.

லுன் பாவாங் மக்கள் தங்களை ஒருபோதும் "மூருட்" என்று அழைத்துக் கொள்வது இல்லை. இருப்பினும் பிரித்தானிய காலனித்துவ காலத்தில், லுன் பாவாங் மக்கள் "மூருட்" என்று அடையாளம் காணப்பட்டனர். மூருட் எனும் பெயர் மூருட் மலை என்ற சொல்லில் இருந்து பெறப்பட்டு இருக்கலாம்.

மேற்கோள்கள்

வெளி இணைப்புகள்

சரவாக்‎
போர்னியோ
இந்தோனேசியா
மலேசிய மக்கள்‎
மலேசியப் பழங்குடிகள்
தென்கிழக்காசிய இனக்குழுக்கள்
மலேசிய இனக்குழுக்கள்
இலிம்பாங் வானூர்தி நிலையம்

இலிம்பாங் வானூர்தி நிலையம் ; (ஆங்கிலம்: Limbang Airport; மலாய்: Lapangan Terbang Limbang) என்பது மலேசியா, சரவாக் மாநிலத்தின் இலிம்பாங் பிரிவு, இலிம்பாங் நகரில் உள்ள ஒரு வானூர்தி நிலையம் ஆகும்.

இந்த வானூர்தி நிலையம் நகர மையத்தில் இருந்து 4.8 கி.மீ. தொலைவில் உள்ளது. 15 ஜூலை 2004-இல் திறக்கப்பட்ட இந்த வானூர்தி நிலையம், ஆண்டுக்கு 250,000 பயணிகளைக் கையாளும் திறன் கொண்டது. போக்கர் 50 (Fokker 50); மற்றும் ஏடிஆர் 72-500 (ATR 72-500) போன்ற பெரிய ரக வானூர்திகளைக் கையாளக் கூடியது.

பொது

பழைய இலிம்பாங் வானூர்தி நிலையம் 1963-இல் பிரித்தானிய இராணுவத்தால், இந்தோனேசியா - மலேசியா பிரச்சினை (Indonesia-Malaysia Confrontation) ஏற்பட்ட போது கட்டப்பட்டது. லிம்பாங் நகரத்தில் இருந்து சுமார் 3 கி.மீ. தொலைவில் மாஸ் குன்று (ஆங்கிலம்: Mas Hill; மலாய்: Bukit Mas) எனும் இடத்தில் கட்டப்பட்டது..

பழைய வானூர்தி நிலையம், பன்னாட்டு குடிசார் வான்பயண அமைப்பின் (International Civil Aviation Organization) பாதுகாப்பு தேவைகளைப் பூர்த்தி செய்யவில்லை. பழைய வானூர்தி நிலையம் மலைகளால் சூழப்பட்டது.

மற்றும் ஓடு பாதையின் இரு புறங்களிலும் மரங்கள் போன்ற உயரமான தாவரங்கள் இருந்தன. இந்த நிலைமை, வானூர்திகளுக்கு அபாயகரமானதாக இருந்தது.

வரலாறு

1978 ஆம் ஆண்டில், முற்றிலும் புதிய வானூர்தி நிலையத்திற்கு ஒரு புதிய தளத்தைத் தேர்ந்தெடுக்க ஓர் ஆலோசனை நிறுவனம் நியமிக்கப்பட்டது. மேலும் புதிய வானூர்தி நிலையத்தின் அமைப்பைப் பற்றிய ஒரு பெரும் திட்டம் வரையப்பட்டது. போக்கர் எப் 27 வானூர்தி (Fokker F27); மற்றும் போயிங் 737 (Boeing 737) ஜெட் வானூர்திகளுக்கு இடமளிப்பதே புதிய வானூர்தி நிலையம் அமைப்பதின் தலையாய இலக்காகும்.

நீண்ட தாமதத்திற்குப் பிறகு, புதிய லிம்பாங் வானூர்தி நிலையத் திட்டம் 2000-ஆம் ஆண்டில் தொடங்கப்பட்டு நான்கு ஆண்டுகளில் முடிக்கப்பட்டது. வானூர்தி நிலையம் அதிகாரப்பூர்வமாக 7 ஏப்ரல் 2004-இல் திறக்கப்பட்டது. மேலும் 15 ஏப்ரல் 2004-இல் முழு பயன்பாட்டுக்கு வந்தது.

புதிய வானூர்தி நிலையம்

புதிய ஓடுபாதை 1500 மீ நீளம் கொண்டது. மற்றும் டி அவாலாந்த் (de Havilland Canada DHC-6 Twin Otter), போக்கர் 50 (Fokker 50), ஏடிஆர் 72-500 (ATR 72-500) வானூர்திகளின் பயன்பாட்டிற்கு ஏற்றது. புதிய வானூர்தி நிலையம் லிம்பாங் நகரின் வடமேற்கே 4.8 கி.மீ. தொலைவில் அமைக்கப் பட்டது.

தற்போது, ​​மாஸ் விங்ஸ் நிறுவனத்தின் வானூர்திகள் லிம்பாங் நிலையத்தில் தலையாய நிறுவனமாகச் செயல்படுகிறது. இந்த நிலையத்தை முன்பு மலேசியா எயர்லைன்சு; பிளை ஏசியன் எக்ஸ்பிரஸ் (Fly Asian Express) ஆகிய வானூர்தி நிறுவனங்கள் பயன்படுத்தி வந்தன.

சேவை

போக்குவரத்து புள்ளிவிவரங்கள்

மேற்கோள்கள்

வெளி இணைப்புகள்
 Limbang Airport @ * மலேசிய வானவூர்தி நிலையங்கள் நிறுவனம்

மேலும் காண்க
 இலிம்பாங்
 மலேசிய வானவூர்தி நிலையங்கள் நிறுவனம்
 மலேசிய வானூர்தி நிறுவனங்கள்

சரவாக்
மலேசிய வானூர்தி நிலையங்கள்
பன்னாட்டு சரக்கு வானூர்தி நிறுவனம்

பன்னாட்டு சரக்கு வானூர்தி நிறுவனம் அல்லது ஆசிய கார்கோ நிறுவனம் (ஆங்கிலம்: World Cargo Airlines; மலாய்: Syarikat Penerbangan Kargo Dunia; (Gading Sari)) (3G/WCM) என்பது மலேசியா, சிலாங்கூர், கோலாலம்பூர் பன்னாட்டு வானூர்தி நிலையத்தில் தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.

முன்பு இந்த நிறுவனம், போஸ் ஏசியா கார்கோ எக்ஸ்பிரஸ் (Pos Asia Cargo Express Sdn Bhd) அல்லது போஸ் ஏஸ் POS ACE என மிகவும் பிரபலமாக அறியப்பட்டது.

பொது

தற்போது, ​​இந்த நிறுவனத்தின் முதல் போயிங் 737-400F (Boeing 737-400F) ரக வானூர்தியை, கிழக்கு மலேசியா நகரங்களான கூச்சிங், மிரி, கோத்தா கினபாலு, தாவாவ், சிபு நகரங்கள்; தீபகற்ப மலேசியாவின் ஜொகூர் பாரு, பினாங்கு, கோத்தா பாரு நகரங்கள்; ஆகியவற்றில் சேவையில் ஈடுபடுத்தியது.

பின்னர் அதன் இரண்டாவது வானூர்தி, போயிங் 737-800F (Boeing 737-800F) ரக வானூர்தியை, 23 மார்ச் 2021-இல் சேவையில் ஈடுபடுத்தியது. மூன்றாவது விமானமான போயிங் 737-300 (Boeing 737-300 9M-WCM)  ரக வானூர்தியை,நவம்பர் 2021-இல் சேவையில் ஈடுபடுத்தியது.

சேரிடங்கள்
2022 வரை, பன்னாட்டு சரக்கு வானூர்தி நிறுவனம், பின்வரும் இடங்களில் சேவை செய்கிறது:

மேற்கோள்கள்

மேலும் காண்க
 மலேசிய வானவூர்தி நிலையங்கள் நிறுவனம்
 மலேசிய வானூர்தி நிறுவனங்கள்

மலேசியாவில் போக்குவரத்து
விமானசேவை நிறுவனங்கள்
மலேசியா விமான நிறுவனங்கள்
மட்டத்திலா அணை

மட்டத்திலா அணை (Matatila Dam) என்பது இந்தியாவின் உத்தரப் பிரதேசத்தின் லலித்பூர் மாவட்டத்தில் உள்ள ஒரு அணையாகும், இது 1958-ல் பேட்வா ஆற்றின் மீது கட்டப்பட்டது. இது தியோகரில் இருந்து 93 கி.மீ. தொலைவில் அமைந்துள்ளது. இந்த மண் அணை 35 மீ உயரம் கொண்டது. இதன் நீர்ப்பிடிப்பு பகுதி சுமார் 20 சதுர கி.மீ. ஆகும். இதனுடைய அதிகபட்ச சேமிப்பு திறன் 1132 மில்லியன் கன மீட்டர் ஆகும்.

இந்த அணை சுற்றுலாப் பயணிகளிடையே பிரபலமானது. நீர் விளையாட்டு வசதிகள் இங்கு உள்ளன. இது ஜான்சி மற்றும் பாபினாவினை இணைக்கிறது.

இதன் அருகிலுள்ள தொடருந்து நிலையங்கள்: மட்டத்திலா, தல்பஹத் ( 10 கி.மீ.) மற்றும் லலித்பூர் (40 கி.மீ.).

மேற்கோள்கள் 

உத்தரப் பிரதேச அணைகள்
ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2022

ஆத்திரேலியத் துடுப்பாட்ட அணி இலங்கையில் 2022 சூன் முதல் சூலை வரை இரண்டு தேர்வுப் போட்டிகளிலும், ஐந்து ஒருநாள் போட்டிகளிலும், மூன்று இ20ப போட்டிகளிலும் விளையாடுகிறது. தேர்வுப் போட்டிகள் 2021–23 ஐசிசி உலகத் தேர்வுத் துடுப்பாட்ட வாகைப் போட்டிகளின் ஒரு பகுதியாக நடைபெறுகிறது.

ஆத்திரேலியா முதலாவது இ20ப போட்டியை 10 இலக்குகளால் வென்றது. ஆரோன் பிஞ்ச், டேவிட் வார்னர் இருவரும் இணைந்து 134 ஒட்டங்களை ஆட்டமிழக்காம எடுத்தனர். இரண்டாவது இ20ப போட்டியையும் ஆத்திரேலியா 3 இலக்குகளால் வென்றது. மூன்றாவது இ20 போட்டியில் இலங்கை அணி 4 இலக்குகளால் வென்றது. இதன் மூலம் ஆத்திரேலியா 2-1 என்ற கணக்கில் இ20ப தொடரை வென்றது.

ஒருநாள் தொடரில், முதலாவது ஆட்டத்தில் ஆத்திரேலியா இரண்டு இலக்குகளால் வென்றது. கிளென் மாக்சுவெல் 51 பந்து வீசுகளுக்கு ஆட்டமிழக்காமல் 80 ஓட்டங்களை எடுத்தார். இரண்டாவது ஆட்டத்தில் இலங்கை 26 ஓட்டங்களால் வென்று சமப்படுத்தியது. மூன்றாவது ஆட்டத்தில், இலங்கை 6 இலக்குகளால் வென்றது. பத்தும் நிசங்க தனது முதலாவது ஒருநாள் சதத்தை எடுத்தார். இதுவே ஆத்திரேலியாவுக்கு எதிரான இலங்கையின் வெற்றிகரமான ஓட்ட வெற்றியாகும். நான்காவது ஆட்டத்தை இலங்கை 4 ஓட்டங்களால் வென்று, 1992 இற்குப் பின்னர் இலங்கை மண்ணில் ஆத்திரேலியாவை ஒருநாள் தொடரைக் கைப்பற்றி சாதனை புரிந்தது. ஐந்தாவது ஆட்டத்தை ஆத்திரேலியா 4 இலக்குகளால் வென்றது. ஒருநாள் தொடரை இலங்கை 3–2 என்ற கணக்கில் கைப்பற்றியது.

அணிகள்

சுற்றுப்பயண ஆட்டங்கள் 
இலங்கைக்கான சுற்றுப்பயணத்திற்காக, கிரிக்கெட் ஆத்திரேலியாவும் ஆத்திரேலியா A அணிக்கான அணியை அறிவித்து, இரண்டு ஒரு நாள் போட்டிகளையும் இரண்டு முதல்தரப் போட்டிகளையும் விளையாட செய்தது.

இ20ப தொடர்

1-வது இ20ப

2-வது இ20ப

3-வது இ20ப

ஒநாப தொடர்

1-வது ஒநாப

2-வது ஒநாப

3-வது ஒநாப

4-வது ஒநாப

5-வது ஒநாப

தேர்வுத் தொடர்

1-வது தேர்வு

2-வது தேர்வு

குறிப்புகள்

மேற்கோள்கள்

வெளி இணைப்புகள் 
 Series home at ESPN Cricinfo
 A Series home at ESPN Cricinfo

இலங்கையில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
ஆத்திரேலியாவில் துடுப்பாட்டம்
2022இல் துடுப்பாட்டம்
லோங் பங்கா வானூர்தி நிலையம்

லோங் பங்கா வானூர்தி நிலையம் ; (ஆங்கிலம்: Long Banga Airport; மலாய்: Lapangan Long Banga) என்பது மலேசியா, சரவாக் மாநிலத்தின் மருடி மாவட்டம், தெலாங் ஊசான் மாவட்டத்தில், லோங் பாங்கா கிராமத்தில் உள்ள ஒரு வானூர்தி நிலையம் ஆகும்.

இந்த வானூர்தி நிலையம் 1965 வரை ஒரு சிறிய புல்வெளி விமான ஓடுதளமாக இருந்தது. இந்தோனேசியா - மலேசியா மோதல் (Indonesia-Malaysia Confrontation) ஏற்பட்ட போது பிரித்தானிய இராணுவத்தால், விமான ஓடுதளம் மேம்படுத்தப்பட்டது.

மாநிலத் தலைநகர் கூச்சிங்கின் வட கிழக்கே 589 கி.மீ. (366 மைல்) தொலைவில் அமைந்துள்ளது.

பொது

"லோங் பங்கா" எனும் பெயர் லோங் பங்கா கிராமத்தின் அருகிலுள்ள ஒரு சிறிய நதியில் இருந்து உருவானது.

இந்தோனேசியா கலிமந்தான் (Indonesian Kalimantan); மலேசியா சரவாக்கிற்கும் இடையே உள்ள அனைத்துலக எல்லைக்கு மிக அருகில் உள்ள பத்து காலோங் (Batu Kallong) எனும் இடத்தில் இந்த வானூர்தி நிலையம் அமைந்துள்ளது. இந்தப் பகுதி பாராம் ஆற்றின் (Baram River) மேல் பகுதியில் உள்ளது.

சேவை

மேற்கோள்கள்

வெளி இணைப்புகள்
  @ * மலேசிய வானவூர்தி நிலையங்கள் நிறுவனம்

மேலும் காண்க
 சிறு தொலைவு வானூர்தி நிலையம்
 லோங் அக்கா வானூர்தி நிலையம்
 லோங் பங்கா வானூர்தி நிலையம்
 லோங் லேலாங் வானூர்தி நிலையம்
 லோங் செரிடான் வானூர்தி நிலையம்

சரவாக்
மலேசிய வானூர்தி நிலையங்கள்
மாலவத் பூர்ணா

மாலவத் பூர்ணா  (Malavath Purna) (பிறப்பு: 10 சூன் 2000) இந்தியாவின் தெலங்காணா மாநிலத்தின் நிசாமாபாத் மாவட்டத்தைச் சேர்ந்த இளம் மலையேற்ற வீரங்கனை ஆவார். இவர் 14-வது வயது முடியும் தருவாயில் உலகின் உயரமான எவரஸ்டை ஏறி சாதனை படைத்தார். 27 சூலை 2017 அன்று  எல்பிரஸ் மலையை ஏறிக்கடந்தவர். இவர் இறுதியாக 5 சூன் 2002 அன்று, 7-வது கொடிமுடியான வட அமெரிக்கா கண்டத்தில் உள்ள 6,190 மீட்டர் உயரமுள்ள டெனாலி மலையில் ஏறி சாதனை படைத்தார்.

இவர் இளம் வயதில் உலகின்  ஏழு கொடுமுடிகளை ஏறியமைக்காக புகழ் பெற்றவர். இவர் பள்ளிப்படிப்பை தெலங்காணாவில் முடித்த பின் மலையேற்றப் பயிற்சியை  டார்ஜீலிங் இமயமலை மலையேற்ற பயிற்சி நிறுவனத்தில் பயின்றார்.

மாலவத் பூர்ணா ஏறிய 7 மலைக் கொடுமுடிகள் 
  எவரெசுட்டு சிகரம், நேபாளம், 2014
 கிளிமஞ்சாரோ மலை, எத்தியோப்பியா, கிழக்கு ஆப்பிரிக்கா, 2016
  எல்பிரஸ் மலை, தெற்கு உருசியா, 2017 
 அக்கோன்காகுவா, தென் அமெரிக்கா, 2019 
 புன்சாக் ஜெயா, இந்தோனேசியா, 2019 
 வின்சன் மலைத்திரள், அண்டார்டிகா, 2019
 டெனாலி, அலாஸ்கா, வட அமெரிக்கா

இதனையும் காண்க 
 ஏழு கொடுமுடிகள்
 குலாம் ரசூல் கல்வான்
 மல்லி மஸ்தான் பாபு
  டஷி நுங்ஷி மாலிக்  (இரட்டை சகோதரிகள்)

மேற்கோள்கள் 

2000 பிறப்புகள்
வாழும் நபர்கள்
தெலங்காணா நபர்கள்
இந்திய மலையேற்ற வீரர்கள்
நிசாமாபாத் மாவட்டம்
இந்தியப் பெண் சாதனையாளர்கள்
எவரெஸ்ட் மலையேறியோர்
புன்சாக் ஜெயா

புன்சாக் ஜெயா அல்லது ஜெய விஜயா மலை (Puncak Jaya) இந்தோனேசியா நாட்டின் மேற்கு பப்புவா தீவு மாகாணத்தில் உள்ள சுதிர்மான் மலைத்தொடரில் அமைந்த புஞ்சாக் ஜெயா சிகரம் 4884 மீட்டர் உயரத்தில் உள்ளது. இம்மலை எரிமலை வகையைச் சேர்ந்தது. பனிபடர்ந்த இச்சிகரம் உலகின் ஏழு கொடுமுடிகளில் ஒன்றாகும். இந்தியாவின் மாலவத் பூர்ணா பனிபடர்ந்த புன்சாக் ஜெயா சிகரத்தை கடந்து ஏழு கொமுடிகளை கடந்தவர் எனப்பெயர் பெற்றவர்.

இதனையும் காண்க
 மேற்கு பப்புவா

மேற்கோள்கள்

வெளி இணைப்புகள் 

 "Mountains of the Indonesian Archipelago"- Peaklist.org
 Racing Time on Oceania's Highest Peak by The Earth Institute
 Puncak Jaya on Peakware 
 Puncak Jaya on Peakbagger
 Carstensz Expedition Report – 90+ Photos
 Aerial photos from the Puncak Jaya region

மலைகள்
இந்தோனேசியாவின் புவியியல்
இந்தோனேசியாவின் மலைகள்
இந்தோனேசியாவின் எரிமலைகள்
மேற்கு பாப்புவா
உலக சதுரங்க வாகை 2023

உலக சதுரங்க வாகை 2023 (World Chess Championship 2023) என்பது புதிய உலக சதுரங்க வாகையாளரைத் தேர்ந்தெடுக்க இயான் நிப்போம்னிசி, திங் லிரேன் ஆகியோருக்கிடையே நடைபெற்ற சதுரங்கப் போட்டித் தொடர் ஆகும். இப்போட்டிகள் கசக்கஸ்தான், நூர் சுல்தான் நகரில் 2023 April 9 முதல் ஏப்ரல் 30 நடைபெற்றன.

முன்னைய வாகையாளர் மாக்னசு கார்ல்சன் தனது வாகையாளர் பட்டத்தைத் தக்கவைக்க 2022 வேட்பாளர் சுற்றின் வெற்றியாளர் இயான் நிப்போம்னிசியுடன் விளையாட மறுத்து விட்டதால், நிப்போம்னிசி வேட்பாளர் சுற்றின் இரண்டாவது வெற்றியாளரான சீனாவைச் சேர்ந்த திங் லிரெனுடன் விளையாடினார்.

மரபார்ந்த நேர வடிவத்தில் 7-7 மதிப்பெண் சமநிலைக்குப் பிறகு, ஏப்ரல் 30 அன்று, போட்டி விரைவான நேர வடிவத்துடன் சமன்முறிக்குச் சென்றது. முதல் மூன்று ஆட்டங்களை சமன் செய்த பிறகு, திங் லிரென் தைரியமாக விளையாடி, இறுதி ஆட்டத்தில் கறுப்புடன் வென்று 17-ஆவது உலக சதுரங்க வாகையாளரானார். உலக சதுரங்க வாகையாளர் பட்டத்தைப் பெற்ற முதல் சீன சதுரங்க வீரரும் இவரே. அத்துடன் 2020 பெண்கள் உலக சதுரங்க வாகையாளரான சூ வென்சுனுடன் இணைந்து, சீனாவை திறந்த மற்றும் பெண்கள் உலகப் பட்டங்களை வைத்திருப்பவராக மாற்றினார்.

2022 ஆம் ஆண்டு உக்ரைன் மீதான உருசியாவின் படையெடுப்பை ஆதரித்ததற்காக செர்கே கரியாக்கின் அனுமதிக்கப்பட்டதால் மட்டுமே திங் வேட்பாளர்களில் ஒரு இடத்தைப் பெற்றார். இருப்பினும், கோவிட்-19 பெருந்தொற்றுநோயின் பெரும்பகுதி முழுவதும் திங்கால் விளையாட முடியவில்லை, அத்துடன் போட்டியில் தனது இடத்தைப் பாதுகாக்க குறைந்தபட்ச பன்னாட்டு சதுரங்கக் கூட்டமைப்பின் (பிடே) செயல்பாட்டுத் தேவைகளை எட்டுவதற்கு அவசரமாக ஏற்பாடு செய்யப்பட்ட பல போட்டிகளை அவர் விளையாட வேண்டியிருந்தது. இயான் நிப்போம்னிசி வேட்பாளர் சுற்றில் வெற்றி பெற்றார், திங் ஹிகாரு நகமுராவை இறுசிச் சுற்றில் வென்று இரண்டாவது வேட்பாளரானார். பின்னர் கார்ல்சன் தனது பட்டத்தை விட்டுக்கொடுத்து, திங்கை பட்டத்திற்காக விளையாட அனுமதித்தார். போட்டியின் போது நிப்போம்னிசி மூன்று முறைக்குக் குறையாமல் முன்னிலை பெற்றார், ஆனால் திங் ஒவ்வொரு முறையும் மதிப்பெண்ணை சமன் செய்து, சமன்முறியைக் கட்டாயப்படுத்தினார். விரைவான சமன்முறிகளில் மூன்று சமனுக்குப் பிறகு, திங் நான்காவது ஆட்டத்தை வென்று வாகைப் பட்டத்தைப் பெற்றார். பட்டத்தை வெல்வதற்கான திங்கின் பாதை தி கார்டியனால் "மிகவும் சாத்தியமற்றது" என்று அழைக்கப்பட்டது.

வேட்பாளர் தகுதித் தேர்வு போட்டி 
உலக சதுரங்க வெற்றியாளரான மாக்னசு கார்லசன்னை எதிர்த்து விளையாடக்கூடிய போட்டி ஆட்டக்காரரை தேர்ந்தெடுப்பதற்காக 2022 ஆம் ஆண்டு சூலை மாதத்தில் வேட்பாளர் தகுதித் தேர்வு போட்டி நடைபெற்றது. எட்டு வீரர்கள் வேட்பாளர் தகுதி தேர்வு போட்டியில் விளையாடினார்கள்.

போட்டியில் விளையாடத் தகுதி பெற்றவர்கள்:

முடிவுகள்

குறிப்புகள்

மேற்கோள்கள்

வெளி இணைப்புகள் 
Official website at FIDE
FIDE World Chess Championship 2023 at Lichess
FIDE World Chess Championship 2023 at Chess.com
World Championship Live at Chessbase

2023
2023 இல் விளையாட்டுகள்
கசக்கசுத்தானில் விளையாட்டு
குவாக்காடா

குவாக்காடா   (Kuakata)  தெற்கு வங்காளதேசத்தில் உள்ள ஒரு நகரம்  ஆகும். பரந்த கடல் கடற்கரைக்கு இந்நகரம் பெயர் பெற்றது. குவாக்காடா கடற்கரை 18 கிலோமீட்டர் நீளமும் (11 மைல்),  3 கிலோமீட்டர்கள் அகலமும் (1.9 மைல்) கொண்ட ஒரு மணல் பரப்பாகும்.   இக்கடற்கரையில் இருந்து வங்காள விரிகுடாவில் சூரிய உதயம் மற்றும் சூரிய மறைவு இரண்டையும் தடையின்றி பார்க்க முடியும்.

சொற்பிறப்பியல் 
கிணறு  என்பதற்கான வங்காள மொழிச் சொல்லான குவா' என்ற சொல்லிலிருந்து  குவாக்காடா என்ற பெயர் பெறப்பட்டுள்ளது.  ஆரம்பகால இரக்கைன் குடியேறிகளால் (பர்மிய பழங்குடியினர்) குடிநீரை சேகரிக்கும் தேடலில் கடலோரத்தில் கிணறு தோண்டப்பட்டது. பர்மிய தீவிரவாதிகளால் அரக்கானில்  இருந்து (மியான்மர்) வெளியேற்றப்பட்ட பின்னர் இவர்கள் 18 ஆம் நூற்றாண்டில் குவாக்காடா கடற்கரையில் தரையிறங்கினர்.  பின்னர், இரக்கைன் பழங்குடியினரின் சுற்றுப்புறங்களில் தண்ணீருக்காக கிணறுகளை தோண்டுவது ஒரு பாரம்பரியமாகிவிட்டது.

நிலவியல் 
குவாக்காடா, பதுகாலி மாவட்டத்தில் உள்ள கலபாரா துணை மாவட்டத்தில்  அமைந்துள்ளது. சுமார்  தலைநகர் டாக்காவின் தெற்கேயும்,  மாவட்ட தலைமையகத்தில் இருந்து சுமார்   தொலைவிலும் குவாக்காடா அமைந்துள்ளது.

மக்கள்தொகையியல் 
2011 ஆம் ஆண்டில் மேற்கொள்ளப்பட்ட வங்காளதேச மக்கள்தொகை கணக்கெடுப்பின்படி, குவாக்காட்டாவில் 2,065 குடும்பங்கள் மற்றும் 9,077 மக்கள் வசித்தனர்.

பண்பாடு 

குவாக்காடா இந்து மற்றும் பௌத்த சமூகத்தினரின் புனித யாத்திரை இடமாகும். 'ரசு பூர்ணிமா' மற்றும் 'மகி பூர்ணிமா' திருவிழாக்களில் கலந்துகொள்ள எண்ணற்ற பக்தர்கள் இங்கு வருகிறார்கள். இந்த சமயங்களில் யாத்ரீகர்கள் வளைகுடாவில் புனித நீராடுகிறார்கள் மற்றும் பாரம்பரிய கண்காட்சிகளில் பங்கேற்கிறார்கள். கௌதம புத்தரின் சிலை மற்றும் 200 ஆண்டுகள் பழமையான இரண்டு கிணறுகள் அமைந்துள்ள 100 ஆண்டுகள் பழமையான புத்த கோவில் போன்றவற்றை இங்கு காணலாம்.

சுற்றுலா 
குவாக்காடா நகரம் குவாக்காடா கடற்கரை என்று பெயரிடப்பட்ட கடல் கடற்கரையைக் கொண்டுள்ளது. காக்சு பசார் கடற்கரை போன்ற பன்னாட்டு அங்கீகாரம் இல்லாவிட்டாலும், பல சுற்றுலாப் பயணிகள் கடற்கரையைப் பார்க்க இந்த இடத்திற்கு வருகிறார்கள்.  இதுதவிர பல சுற்றுலா இடங்கள் இங்குள்ளன -

 குவாக்காடா தேசியப் பூங்கா
 குவாக்காடா எக்கோபார்க்
 பட்ரா காடு
 குவாக்காட்டாவின் கிணறு
 சிமா புத்த மடாலயம்
 கெரனிபாராவின் இரக்கைன் குடியேற்றம்
 அலிபூர் துறைமுகம்
 மிசுரிபாரா புத்த மடாலயம்
 கங்காமதி காடு

காட்சியகம்

மேற்கோள்கள்

புற இணைப்புகள் 

 Kuakata Travel Guide 

வங்காளதேசம்
பிரமாரி

பிரமாரி என்பவர் ஆதிசக்தியின் அவதாரமாவார். அவள் ஆதி சக்தி தேவியின் அவதாரம்.

அருணாசுரன் என்ற அரக்கனை அழிக்கவே பிரமாரி அவதரித்ததாக புராணங்கள் கூறகின்றன. ஆந்திரப் பிரதேசம், ஸ்ரீசைலம், பன்னிரண்டு ஜோதிர்லிங்கக் கோயில்களில் ஒன்றான மல்லிகார்ஜுனா கோயிலில் சிவபெருமானுடன் பிரமராம்பாவாக இவள் வழிபடப்படுகிறாள், இத்தலம் சக்தி பீடங்களில் ஒன்றாகவும் அறியப்படுகிறது.

மேற்கோள்கள்

இந்து பெண் தெய்வங்கள்
பிரிடினியம் குளோரைடு

பிரிடினியம் குளோரைடு (Pyridinium chloride) என்பது C5H5NHCl. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.

தயாரிப்பு 
டை எத்தில் ஈதரில் கரைந்துள்ள பிரிடினில் ஐதரசன் குளோரைடு
வாயுவைச் செலுத்தி பிரிடினியம் குளோரைடு தயாரிக்கப்படுகிறது. 
C5H5N + HCl -> C5H6N+Cl-  v

பிரிடினியம் அயனி ஒன்றை கொண்டிருக்கும் பிரிடினியம் குளோரைடு தோராயமாக 5 காடித்தன்மை எண்  மதிப்பைக்  கொண்டுள்ளது. வழக்கமான அமீன்களை விட இது சற்று அதிக அமிலத்தன்மை கொண்டது என்பது இம்மதிப்பீட்டின் பொருளாகும். நைட்ரசனின் sp2  கலப்பினச் சேர்க்கையால் இது ஏற்படுகிறது: அமோனியம் நேர்மின் அயனிகளில் உள்ள நைட்ரசன்களை விட பிரிடீனியம் குளோரைடில் உள்ள நைட்ரசன்கள் அதிக மின்னெதிர்ப்பு தன்மை கொண்டுள்ளன. அமோனியாவில் இருக்கும் நைட்ரசன்கள் sp3 கலப்பில் உள்ளன. எனவே அவை அமின்களை விட வலிமையானவையாகவும், எளிதில் காரங்களால் புரோட்டான் நீக்கம் செய்யக்கூடியவையாகவும் உள்ளன.

மேற்கோள்கள் 

குளோரைடுகள்
பிரிடினியம் சேர்மங்கள்
கலைமான் கொம்பு பெரணி

கலைமான் கொம்பு பெரணி (Platycerium bifurcatum, the elkhorn fern or common staghorn fern ) என்பது சாவகம், நியூ கினி, கிழக்கு ஆத்திரேலியா, நியூ சவுத் வேல்ஸ், குயின்ஸ்லாந்து, லோர்ட் ஹாவ் தீவு போன்ற பகுதிகளில் காணபடும் ஒரு வகை பன்னம் ஆகும். இது பொதுவாக மழைக்காடுகளுக்கு அருகாமையில் மேலொட்டியாக வளரக் கூடியது. இது  உயரமும்,  அகலம் வரை வளரக்கூடியது.  இதய வடிவிலான வறண்ட  நீளமான தண்டுகளைக் கொண்டுள்ளது. இதன் இலைகள் வளைந்தவையாகவும், சாம்பல்-பச்சை நிறத்தில் முட்கரண்டி போன்று பட்டை வடிவிலானவையாக செழுமையானதாக இருக்கும். அவை  நீளம் வரை வளரும்.

இதன் தாரவியல் பெயரில் உள்ள பிளாட்டிசீரியம் என்ற பேரினப் பெயரானது கிரேக்கச் சொல்லான பிளாட்டிஸ் (தட்டையான) மற்றும் செராஸ் (கொம்பு) ஆகியவற்றின் சேர்கையில் உருவானது. அதே சமயம் பைஃபுர்காட்டம் என்ற  அடைமொழியானது பிளவுபட்ட அல்லது முட்கரண்டி என்று பொருள்படும் சொல்லாகும். இரண்டு பெயர்களும் செழுமையான இலைகளைக் குறிக்கின்றன.

கலைமான் கொம்பு பெரணி தோட்டங்களில் ஒரு அலங்காரத் தாவரமாக வளர்க்கப்படுகிறது. இதற்கு தேவைப்படும் குறைந்தபட்ச வெப்பநிலையான  ஆகும். இந்த வெப்பநிலை உள்ள, மிதவெப்பமண்டலப் பகுதிகளில் இதை வெட்ட வெளியில் பாதுகாப்பான இடங்களில் வளர்க்கலாம். இல்லையெனில் இதை வீட்டு தாவரமாக மட்டுமே வளர்க்க இயலும்.  இது ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது.

குறிப்புகள் 

மேலொட்டிகள்
ரெடாங் தீவு

ரெடாங் தீவு (மலாய்: Pulau Redang; ஆங்கிலம்: Redang Island; சீனம்: 热浪岛; ஜாவி: ڤولاو رداڠ) என்பது மலேசியா, திராங்கானு மாநிலத்தில், கோலா நெருஸ் மாவட்டத்தில் தென்சீனக் கடலில் அமைந்து உள்ள ஒரு தீவு.

தீபகற்ப மலேசியாவின் கிழக்கு கடற்கரையில் உள்ள மிகப் பெரிய தீவுகளில் ஒன்றாகும். மேலும் இது உலகின் மிக அழகான தீவுகளில் ஒன்றாகவும் தேர்வு செய்யப்பட்டு உள்ளது.

திராங்கானு மாநிலத்தின் கிழக்கு கடற்கரையில் இருந்து 30 கி.மீ. தொலைவில் அமைந்துள்ளது. மேலும் இந்த ரெடாங் தீவு 7 கி.மீ. நீளமும் 6 கி.மீ. அகலமும் கொண்டது.

பொது
ரெடாங் தீவுக் கூட்டத்தில் ஒன்பது தீவுகள் உள்ளன.

 ரெடாங் தீவு - Pulau Redang  
 லீமா தீவு - Pulau Lima  
 பாக்கு பெசார் தீவு - Pulau Paku Besar  
 பாக்கு கெச்சில் தீவு - Pulau Paku Kecil  
 கெரங்கா கெச்சில் தீவு - Pulau Kerengga Kecil 
 கெரங்கா பெசார் தீவு - Pulau Kerengga Besar 
 ஏக்கோர் தெபு தீவு - Pulau Ekor Tebu 
 லிங் தீவு - Pulau Ling  
 பினாங்கு தீவு - Pulau Pinang

ரெடாங் கடல் பூங்காவில் உள்ள அனைத்துத் தீவுகளிலும் ரெடாங் தீவு தான் மிகப் பெரியது. ரெடாங் தீவில் ஓர் உயரமான குன்று உள்ளது. அதன் பெயர் புக்கிட் பெசார் (Bukit Besar). கடல் மட்டத்தில் இருந்து 359 மீ உயரத்தில் உள்ளது.

ரெடாங் தீவுக் கூட்டம்

ரெடாங் தீவுக் கூட்டம் மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது (Gazetted and Protected as Marine Parks of Malaysia). தற்போது, ரெடாங் தீவு, லாங் தெங்கா தீவு (Lang Tengah Island), பெர்கெந்தியான் தீவு (Perhentian Island) மற்றும் கப்பாஸ் தீவு (Kapas Island) ஆகிய பெரிய தீவுகளில் மட்டுமே பார்வையாளர்களுக்கான தங்கும் விடுதி வசதிகள் உள்ளன.

ஆமைகள் முட்டையிடுவதற்கான தளமாகவும் இந்தத் தீவு விளங்குகிறது. மேலும் ஆமைகள் முட்டையிடும் கடற்கரைப் பகுதி மென்மையான வெள்ளை மணலால் மூடப்பட்டு இருக்கும். கடற்கரையில் இருந்து சில மீட்டர் தூரத்தில் பவளப் பாறைகளையும் மீன்களையும் தெளிவாகப் பார்க்கலாம்.

ரெடாங் கடல் பூங்கா

ரெடாங் கடல் பூங்கா நிர்வாக மன்றம் (Pulau Redang Marine Parks) எனும் ஒரு பாதுகாப்பு மன்றம் உள்ளது. இந்த மன்றம், சுற்றுலாப் பயணிகளின் தவறான நடவடிக்கைகளைத் தவிர்ப்பதில் முதன்மை காட்டுகிறது.

கழிவுப் பொருட்களைக் கட்டுப் படுத்துதல்; பவளப் பாறைகளின் வாழ்விடங்களைப் பாதுகாத்தல் போன்ற்வை அந்த மன்றத்தின் முக்கிய இலக்குகளாக அமைகின்றன.

காலநிலை

ரெடாங் தீவு வெப்பமண்டல காலநிலையைக் கொண்டது. வெப்பநிலை சுமார் 30 செல்சியஸ். அடிக்கடி இடியுடன் கூடிய மழை பெய்யும். தென் சீனக் கடலின் வடகிழக்குப் பருவமழையால் ரெடாங் தீவு பாதிக்கப்படுகிறது. அந்தக் காலக்கட்டத்தில் பெரும்பாலான ஓய்வு விடுதிகள் மூடப்படுகின்றன.

அக்டோபர் முதல் மார்ச் மாதம் வரையில் படகு போக்குவரத்திற்குத் தடை செய்யப்பட்டு உள்ளது. மழையின் அளவு ஆண்டு முழுவதும் மாறுபடும். நவம்பர் முதல் பிப்ரவரி வரை அதிக மழை பெய்யும். ஏப்ரல் முதல் ஆகஸ்டு வரை வறட்சியான காலம்.

ரெடாங் தீவு காட்சியகம்

மேற்கோள்கள்

வெளி இணைப்புகள்

 SEATRU - A sea turtle project in Redang, Malaysia
 Tourism Malaysia - Pulau Redang
 

மலேசியாவின் தீவுகள்‎
திராங்கானு
ஜி. கே. எம். தமிழ் குமரன்

ஜி. கே. எம். தமிழ் குமரன் (G. K. M. Tamil Kumaran) என்பவர் தமிழ்த் திரைப்படத் தயாரிப்பாளர் மற்றும் நடிகராவார். லைகா புரொடக்‌ஷன்ஸ் தலைமை நிர்வாக அதிகாரியாகப் பொறுப்பு வகிக்கிறார். மக்கள் தொலைக்காட்சியின் மக்கள் தொலைத் தொடர்புக் குழுமத்தின் இயக்குநர்களுள் ஒருவராவார். இவர் பாமக தலைமை புரவலர் ஜி. கே. மணியின் மகனாவார். தற்போது பாட்டாளி மக்கள் கட்சியின் இளைஞர் அணி தலைவர்.

தனி வாழ்க்கை
ஜி. கே. மணி மற்றும் சுந்தராம்பாள் தம்பதியின் மகனாகப் பிறந்தார். 2008 இல் சத்யா என்பவரைத் திருமணம் செய்து கொண்டார்.

திரைப்படங்கள் 
தயாரிப்பாளர்
என்றென்றும் புன்னகை (2013)
நடிகர்
நாச்சியார் (2018)
லைகா மேற்பார்வையாளர்
டான் (2022)
சந்திரமுகி 2

மேற்கோள்கள் 

வாழும் நபர்கள்
தமிழ்நாட்டுத் திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்